钦定古今图书集成/明伦汇编/氏族典/第245卷 > 张𬀩
## 钦定古今图书集成/明伦汇编/氏族典/第245卷 > 张𬀩

按《金史张𬀩传》：“𬀩字明仲，莒州日照县人，博学该通。
登正隆五年进士，调陈留主簿，淄州酒税副使，迁昌
乐令，改永清令，补尚书省令史，除太常博士。丁父忧。
服除，调山东东路转运副使，入为太常丞。章宗册为
皇太孙，为左赞善，转左谕德，充宋国报谕使使。还，迁
太常少卿，改礼部郎中，迁右谏议大夫。承安三年为”
御史大夫，明年，坐奏事不实，夺一官，解职。起为安武
军节度使，致仕。𬀩历太常礼部二十馀年，最明《古今
礼》学家法，为士族仪表。